ตำรวจ สน.ทองหล่อ ติดโควิด 9 นาย เสี่ยงสูงอีก 22 นาย กักตัวรอดูอาการ 14 วัน
ตำรวจ สน.ทองหล่อ ติดโควิด 9 นาย เสี่ยงสูงอีก 22 นาย กักตัวรอดูอาการ 14 วัน
ตำรวจ สน.ทองหล่อ ติดโควิด 9 นาย เสี่ยงสูงอีก 22 นาย กักตัวรอดูอาการ 14 วัน
7 เม.ย. 2564

พล.ต.ท.ภัคพงศ์ พงษ์เภตรา ผู้บัญชาการตำรวจนครบาล (ผบช.น.) กล่าวว่า สืบเนื่องจากมีการระบาดของโรคในสถานบริการ โดยทางกรุงเทพฯ มีมาตรการสั่งปิดสถานบริการใน 3 เขตรวมทั้งสิ้น 182 ร้าน ส่วนเขตอื่นเหมือนเดิมคือสามารถเปิดให้บริการได้จนถึงเวลา 23.00 น.
ในส่วนของทางเจ้าหน้าที่ตำรวจสน.ทองหล่อที่ออกตรวจตราในพื้นที่ จากทั้งหมด 148 นาย พบว่ามีเจ้าหน้าที่ตำรวจจำนวน 9 นายติดเชื้อ ส่วนอีก 22 นายสัมผัสผู้ป่วยเข้าข่ายเฝ้าดูอาการ 14 วัน ซึ่งขณะนี้เจ้าหน้าที่ทั้งหมดอยู่ในการดูแลของรพ.ตำรวจ
อย่างไรก็ดีส่วนรายละเอียดต่าง ๆ ยังคงต้องรอให้ทางสำนักงานตำรวจแห่งชาติ ออกมาแถลงอีกครั้ง ทั้งนี้ตำรวจสน.ทองหล่อถือว่าเป็นผู้ปฏิบัติงานในพื้นที่เสี่ยงสูง และมีโอกาสที่จะติดเชื้อเป็นไปได้สูง